১৮ হাজার ভারতীয়কে দেশছাড়া করবে ট্রাম্প প্রশাসন?

ওয়েব ডেস্ক: মার্কিন যুক্তরাষ্ট্রের (USA) প্রেসিডেন্ট পদে শপথ নিয়ে একের পর এক বড় সিদ্ধান্ত নিচ্ছেন ডোনাল্ড ট্রাম্প (Donald Trump)। গতকালকেই আমেরিকায় সরকারিভাবে তৃতীয় লিঙ্গের অস্তিত্ব না রাখার সিদ্ধান্ত নিয়েছেন তিনি। সেই সঙ্গে নতুন অভিবাসন নীতি (Immigration Policy) নিয়েই সেনেটে (Senate) একটি বিল পাশ করেন মার্কিন প্রেসিডেন্ট। এই বিল মোতাবেক অবৈধভাবে আমেরিকার প্রবেশকারী ভিনদেশী নাগরিকদের দেশে ফেরত পাঠানোর নতুন নয়ম জারি করতে চলেছে ট্রাম্প প্রশাসন। এর জেরে এবার ১৮ হাজার ভারতীয়র (Indian) আমেরিকায় থাকা নিয়ে তৈরি হয়েছে নতুন সংশয়।

সম্প্রতি, ‘ব্লুমবার্গ’-এর একটি প্রতিবেদনে জানানো হয়েছে, আমেরিকায় বর্তমানে ১৮ হাজার ভারতীয় অবৈধভাবে বসবাস করছেন। এবার তাঁদের ভারতে ফেরাতে তৎপর হয়েছে ওয়াশিংটন। এই প্রতিবেদনে আরও দাবি করা হয়েছে, আমেরিকার এই পদক্ষেপে সায় দিয়েছে নয়াদিল্লিও। যদিও আরেকটি ভিন্ন প্রতিবেদনে দাবি করা হয়েছে, মার্কিন মুলুকে অবৈধভাবে বসবাসকারী ভারতীয়র সংখ্যা আরও বেশি হতে পারে।

আরও পড়ুন: শপথ নিতেই ট্রাম্পের খেলা শুরু! এবার আমেরিকাতেও ধরপাকড়?

উল্লেখ্য, বর্তমানে আমেরিকায় অবৈধভাবে বসবাসকারী মানুষের মধ্যে সবথেকে বেশি রয়েছে মেক্সিকানরা। এল সালভাদর থেকে আগত মানুষজন এক্ষেত্রে দ্বিতীয় স্থানে রয়েছে। এক্ষেত্রে তৃতীয় স্থানে রয়েছে ভারতীয়রা। আন্তর্জাতিক সংবাদমাধ্যম ‘দ্য গার্ডিয়ান’-এর তরফে চালানো একটি সমীক্ষায় দাবি করে হয়েছে, এই মূহুর্তে আমেরিকায় অবৈধভাবে বসবাস করছেন ৭ লক্ষ ২৫ হাজার ভারতীয়।

যদিও দিল্লির তরফে আমেরিকায় অবৈধভাবে বসবাসকারী ভারতীয়দের সংখ্যা সম্পপর্কে এখনও কোনও সঠিক তথ্য জানানো হয়নি। কিন্তু অবৈধ অভিবাসন রুখতে মার্কিন প্রশাসনের এওঙ্গে সহমত হয়েছে ভারতও (India)। তাই এক্ষেত্রে মার্কিন মুলুকের অবৈধ ভারতীয়দের দেশে ফেরানোর কাজেও দিল্লির তরফে সহায়তা করা হবে বলেই জানা গিয়েছে।